Rikors Maħluf Nru 733/2017 LM MALTA QORTI ĊIVILI PRIM'AWLA Seduta tal-10 ta' Diċembru, 2018 Rikors Maħluf Numru 733/2017 LM Dr Jeanette Bugeja Inferrera Vella Bellizzi fil-kwalità tagħha bħala esekutriċi testamentarja ta' Karmni sive Karmena Fenech, u l-Avukat Dr Michelle Scicluna Grech, Ekonomu tal-Arċisqof ta' Malta, Amministratur tal-Beni tal-Entitajiet Ekkleżjastiċi ta' Malta għan-nom u fl-interess tad-1Dar tal-Provvidenza għall-Persuni b'Diżabilità tas-Siġġiewi, u Reġistratur tal-Qorti Rat ir-Rikors ippreżentat fl-10 t'Awwissu, 2017 mill-atturi Carmel u Josephine Mary konjugi Zammit Xuereb (minn issa 'l quddiem "l-atturi"), li jgħid kif ġej: 1 Żieda awtorizzata b'digriet mogħti fl-1 ta' Marzu, 2018. Qrati tal-Ġustizzja Paġna 1 minn 13 Rikors Maħluf Nru 733/2017 LM Illi l-esponenti kienu inizjaw proċeduri fl-ismijiet Carmel Zammit Xuereb et vs Dr. Jeanette Bugeja Inferrera Vella Bellizzi et fejn kien intalab li jiġi likwidat favur tagħhom serviġi peress illi huma daru b'Carmelina Avellino qabel mietet. Illi din il-kawża li kellha ċitazzjoni numru 1030/06 TA u ġiet deċiża fis-7 ta' Lulju 2017. Illi però fil-frattemp l-esponenti saru jafu illi wara s-sentenza li ngħatat f'din il- kawża ġiet intaxxata. Illi huwa evidenti li din it-taxxa nħadmet ad valorem (Dok. Illi però l-kawża kienet talba da liquidarsi u t-talba attriċi ġiet miċħuda. Imkien fil- kawża ma tissemma l-pretensjoni attriċi. Illi konsegwentement it-taxxa relattiva għal din il-kawża kellha tinħadem fuq punt ta' liġi u mhux ad valorem. Illi l-Artikolu 4 (f) (3) tal-Iskeda A tal-Kap. 12 jgħid hekk: "Minkejja d-dispożizzjonijiet ta' dan il-paragrafu, jekk, wara s-sentenza finali, il-Qorti tkun iddikjarat jew illikwidat ammont bħala l-valur tal- kawża u dak il-valur hu ċert jew għandu jiġi determinat skont il-liġi, u d- drittijiet intaxxati fuq dak il-valur ikunu ogħla mill-ammont imħallas bħala drittijiet fir-reġistru, ir-Reġistratur tal-Qorti jista' jitlob id-differenza mill- parti li tkun għamlet il-kawża; u jekk fi tmiem il-proċeduri l-valur jibqa' ma jiġix dikjarat jew mhux determinat mill-partijiet jew mill-imsemmija Qorti, id-drittijiet ikunu stabbiliti skont il-minimu miżjuda (€600), salv id-dritt tar- Reġistratur li joħroġ taxxa addizzjonali jekk u meta jkun il-każ." Għaldaqstant, l-esponent jitlob umilment li din l-Onorabbli Qorti jogħġobha: Tordna, a tenur tal-Artikolu 64(1) tal-Kap.12 tal-Liġijiet ta' Malta, li titħassar it-taxxa maħruġa mir-Reġistratur tal-Qorti wara s-sentenza fl-ismijiet Carmel Zammit Xuereb et vs Dr. Jeanette Bugeja Inferrera Vella Bellizzi et (ċitazzjoni numru 1030/06 TA) deċiża fis-7 ta' Lulju, 2017. Tordna lill-istess Reġistratur sabiex jerġa' jintaxxa l-kawża skont kif dirett minn din l-Onorabbli Qorti, u dan taħt dawk il-provvedimenti li jidhrilha xierqa u opportuni. Qrati tal-Ġustizzja Paġna 2 minn 13 Rikors Maħluf Nru 733/2017 LM Rat ir-Risposta tar-Reġistratur Qrati Ċivili u Tribunali (minn issa 'l quddiem "ir-Reġistratur konvenut"), li ġiet ippreżentata fid-19 ta' Settembru, 2017, li biha eċċepixxa: Illi din hija kawża ta' ritassa ai termini tal-Art. 64 tal-Kap. 12 intavolata mill-atturi tal-kawża bin-numru 1030/06 TA fl-ismijiet Carmel Zammit Xuereb et vs Dr Jeanette Bugeja Inferrera Vella Bellizzi et li ġiet deċiża fis-7 ta' Lulju, 2017. Illi l-esponenti jissottometti illi t-talbiet tar-rikorrenti huma nfondati fil-fatt u fid- dritt inter alia minħabba dawn ir-raġunijiet: A. Illi fl-ewwel lok jiġi rilevat illi t-talbiet tar-rikorrenti fil-kawża in meritu kienu fost oħrajn jirrigwardaw talba għal kumpens għas-serviġi u rifużjoni tal- ispejjeż li huma nkorrew, il-likwidazzjoni tal-istess serviġi u spejjeż u l- kundanna għall-ħlas ta' tali serviġi u spejjeż inkorsi; B. Illi jingħad ukoll illi 'f'kawża fejn tiġi mitluba dikjarazzjoni li l-konvenuta hija responsabbli għal danni sofferti mill-attur, li għandhom jiġu likwidati fl- istess kawża jew f'ġudizzju separat, illi t-tassazzjoni għandha tiġi regolata mit-talba jista' jiġi kwalifikat mill-massima l-oħra li tgħid li, meta mill- massa litiġjuża jkun jidher x'kien il-valur in kontestazzjoni, it-tassazzjoni għandha tiġi regolata fuqu; jiġifieri għandu jiġi studjat u eżaminat x'ikun l- oġġett tat-talba; u allura t-tassazzjoni 'ad valorem', u mhux bħala sempliċi artikolu jew dikjarazzjoni'. (Carmelo Stanojevic vs Av. Dr Giuseppe Guntrip noe et, Prim Awla tal-Qorti Ċivili, 9 ta' Frar, 1951). C. Illi t-talbiet mertu tal-kawża odjerna jagħmlu tali kawżi taxxabbli ad valorem skont il-Para. 3 tat-Tariffa A u l-Para. 14 tat-Tariffa E annessi mal- Kap. 12. D. Illi kif ġa ngħad la darba kien hemm it-talba għal-likwidazzjoni u l-ħlas ta' serviġi u spejjeż inkorsi, l-esponent ħadem it-taxxa skont l-artikolu 14 tat- Tariffa E tal-Kap. 12 fir-rigward tad-drittijiet tal-avukati u prokuraturi legali li tgħid illi: "Meta dikjarazzjoni li jkun fiha deċiżjoni ta' xi punt ta' liġi jew ta' fatt, ikollha x'taqsam ma' valur determinat jew determinabbli skont il-liġi jew mill-proċess (enfasizzar tal-esponenti), id-dritt relattivament għal dik id-deċiżjoni jkun intaxxat skont il-paragrafu 13, fuq il-valur hekk stabbilit". Fil-fatt hekk sar f'dan il-każ u t-taxxa nħadmet ad valorem fuq valur ta' €50,0000 peress li kien ir-rikorrenti stess fin-nota ta' osservazzjonijiet Qrati tal-Ġustizzja Paġna 3 minn 13 Rikors Maħluf Nru 733/2017 LM tiegħu a fol. 146 tal-proċess li kkwantifika l-kumpens li qed jippretendi bil- kawża fl-ammont ta' €50,000. E. Illi r-rikorrent, iġib l-argument ukoll, illi din il-kawża kellha tiġi ntaxxata bħala punt ta' liġi stante li t-talbiet attriċi ġew miċħuda. Bil-qima jingħad li dan l-argument ma jreġix peress li t-taxxa tinħadem skont it-talbiet magħmula fir-rikors ġuramentat u dan indipendentement minn jekk it- talbiet ta' min jippreżenta l-kawża jiġux milqugħa jew le. Il-ġurisprudenza nostrana hija ċara in rigward u tgħid illi "t-tassazzjoni tal-kawżi għandha tiġi regolata mid-domanda jew talba" (Av. Leslie Ozman noe vs Frank Borg Tran et, Prim Awla tal-Qorti Ċivili, 25 ta' Jannar, 2002). F. Illi dan kollu jwassal għall-konklużjoni li t-talbiet tar-rikorrenti kif esposti fir- rikors promutur tiegħu huma infondati fil-fatt u fid-dritt. Illi għalhekk huwa ċar illi t-taxxa de quo hija maħduma korrettement u hija valida għaliex ġiet emessa skont il-liġi u kwindi t-talbiet tar-rikorrent għandhom jiġu miċħuda bl-ispejjeż kollha kontra r-rikorrenti. Rat ir-Risposta ta' Dr Jeanette Bugeja Inferrera Vella Bellizzi (ID numru 838269M) fil- kwalità tagħha bħala esekutriċi testamentarja ta' Karmni sive Karmena Fenech (minn issa 'l quddiem "l-esekutriċi konvenuta"), ippreżentata fl-20 ta' Frar, 2018, li biha eċċepiet illi: 1) Illi permezz ta' rikors ippreżentat fl-10 ta' Awwissu, 2017, ir-rikorrenti talbu ritassa wara t-tassazzjoni tal-kawża fl-ismijiet 'Carmel Zammit Xuereb et vs Dr Jeanette Bugeja Inferrera Vella Bellizzi et' (Ċitazzjoni Numru 103/06 TA) li ġiet deċiża fis-7 ta' Lulju, 2017, liema sentenza għaddiet in ġudikat, u kopja informi tal-istess sentenza qed tiġi hawn annessa u mmarkata Dokument "A"; 2) Illi għandu jingħad illi, is-sentenza fuq indikata kienet ċara fis-sens illi, filwaqt li t-talbiet attriċi ġew miċħuda, ġie deċiż illi 'kull parti tissaporti l-ispejjeż tagħha tal-kawża.' Konsegwentement, għandu jingħad illi r-rikorrenti semmai għandhom ibatu biss l-ispejjeż tagħhom stess in konnessjoni ma' din il-kawża u mhux l-ispejjeż tal-partijiet l-oħra, inkluż dawk tal-esponenti; 3) Illi safejn jidhrilha l-intimata, it-taxxa ġiet ikkalkolata korrettament mir- Reġistratur tal-Qorti u fi kwalunkwe każ, l-Artiklu 4(f)(3) tal-Iskeda A tal-Kap Qrati tal-Ġustizzja Paġna 4 minn 13 Rikors Maħluf Nru 733/2017 LM 12 ma japplikax għall-każ in eżami peress illi l-Qorti ma llikwidat ebda ammont bħala l-valur tal-kawża wara s-sentenza finali. Minkejja dan, semmai kien jispetta lir-rikorrenti illi jindikaw il-valur tal-pretensjoni tagħhom meta intavolaw il-kawża, u dana kif ipprovdut fl-Artikolu 4(1)(f) tal-Iskeda A tal-Kap. 12 tal-Liġijiet ta' Malta; 4) Illi r-rikorrenti għandhom jippruvaw dak allegat minnhom fir-rikors tagħhom; 5) Illi f'kull każ, l-esponenti m'għandhiex tbati spejjeż in konnessjoni ma' dawn il- proċeduri, inklużi dawk l-ispejjeż żejda li setgħu ġew inkorsi minħabba illi dan ir-rikors jidher illi tqies bħala rikors ġuramentat; 6) Għaldaqstant, in vista tal-premess, l-esponenti fil-kwalità tagħha premessa, filwaqt illi tirriserva d-dritt li tressaq eċċezzjonijiet ulterjuri skont il-liġi, titlob illi t-talbiet tar-rikorrenti għandhom jiġu miċħuda bl-ispejjeż kontra l-istess rikorrenti. Rat ir-Risposta ta' Dr Michelle Scicluna Grech (ID numru 825591M) Ekonomu tal- Arċisqof ta' Malta, Amministratur tal-Beni tal-Entitajiet Ekkleżjastiċi ta' Malta għan-nom u fl-interess tad-Dar tal-Provvidenza għall-Persuni b'Diżabilità tas-Siġġiewi (minn issa 'l quddiem "il-konvenuta Dar tal- Provvidenza"), ippreżentata fis-26 ta' Marzu, 2018, li biha eċċepiet: Illi l-ewwelnett, il-kawża odjerna hija waħda intentata sabiex tattakka It-taxxa uffiċjali maħruġa skont il-liġi relattivament għall-kawża numru 1030/2006 TA, fl-ismijiet 'Carmel Zammit Xuereb et vs Dr. Jeanette Bugeja Inferrera Vella Bellizzi et', deċiża fis-7 ta' Lulju, 2017 u għalhekk l-oneru tal-prova ta' dak sostnut mir-rikorrenti huwa fuq l-istess rikorrenti; Illi subordinament u mingħajr ebda preġudizzju, it-talbiet tar-rikorrenti huma infondati fil-fatt u fid-dritt, stante li huma bażati fuq ebda pretensjoni legali; Illi subordinament u mingħajr ebda preġudizzju, il-kawża li t-taxxa tagħha qed tiġi attakkata, kienet waħda għall-ħlas ta' serviġi, li proprju fit-tieni u r-raba' talba tal-istess, rispettivament; likwidazzjoni Qrati tal-Ġustizzja Paġna 5 minn 13 Rikors Maħluf Nru 733/2017 LM Illi subordinament, u mingħajr ebda preġudizzju, l-Artikolu 14 tat-Tariffa E u l- Artikolu 3 tat-Tariffa A, tal-Kapitolu 12 tal-Liġijiet ta' Malta, jiddikjaraw illi f'każijiet bħal dik riskontrata fil-kawża numru 1030/2006 TA, it-taxxa uffiċjali għandha titħaddem ad valorem; Illi subordinament u mingħajr ebda preġudizzju, l-artikolu 14 preċedentement imsemmi, espliċitament jiddikjara illi t-taxxa uffiċjali titħaddem ad valorem meta kawża jkollha 'x'taqsam ma' valur determinat jew determinabbli skont il-liġi jew mill-proċess,' u għalhekk fl-umli sottomissjoni tal-esponenti nomine, dan l-artikolu jsib applikazzjoni peress illi kienu r-rikorrenti stess fin-nota ta' sottomissjonijiet tagħhom a fol. 146 tal-proċess tal-kawża numru 1030/2006 TA, li ddikjaraw li l-kumpens minnhom pretiż huwa fis-somma ta' €50,000; Illi subordinament u mingħajr ebda preġudizzju, fl-umili sottomissjoni tal- esponenti ma huwa ta' ebda rilevanza illi t-talbiet tar-rikorrenti fil-kawża numru 1030/2006 TA ma ġewx milqugħa, għall-fini ta' tħaddim ta' Taxxa Uffiċjali. Hija prassi kostanti kemm fil-liġijiet tal-pajjiż u anki fil-ġurisprudenza, illi l-ħdim ta' Taxxa Uffiċjali hija bbażata fuq il-kawżali u t-talbiet maħlufa fir- Rikors Ġuramentat u mhux mir-riżultanzi tal-kawża; Illi subordinatament u mingħajr ebda preġudizzju, kontrarjament għal dak premess mir-rikorrenti, l-artikolu 4(f)(3) tat-Tariffa A tal-Kapitolu 12 tal-Liġijiet ta' Malta, ma jsib ebda applikazzjoni fil-konfront tal-ħdim tat-Taxxa Uffiċjali tal-kawża numru 1030/2006 TA u dan joħroġ minn qari sempliċi tas-sezzjoni tal-liġi stess; Illi subordinatament u mingħajr ebda preġudizzju, l-esponenti nomine m'għandhiex tbati l-ispejjeż tal-proċedura odjerna, stante illi hija ma kinitx involuta fir-redazzjoni tat-Taxxa Uffiċjali annessa bħala Dok. Għaldaqstant, stante li t-talbiet tar-rikorrenti huma frivoli u vessatorji u huma infondati fil-fatt u fid-dritt minħabba r-raġunijiet hawn fuq imsemmija, it-talbiet tar-rikorrenti għandhom jiġu miċħuda bl-ispejjeż kontra l-istess rikorrenti. Rat l-atti kollha tal-kawża. Rat id-dokumenti li ġew esebiti in atti. Qrati tal-Ġustizzja Paġna 6 minn 13 Rikors Maħluf Nru 733/2017 LM Semgħet ix-xhieda prodotti mill-partijiet. Rat il-verbal tal-udjenza tad-29 ta' Ottubru, 2018, fejn il-kawża tħalliet għal- lum għas-sentenza. Il-kwistjoni bejn il-partijiet Il-kawża odjerna hija kawża ta' ritassa li l-atturi intavolaw wara li ġiet deċiża l- kawża fl-ismijiet Carmel Zammit Xuereb et vs. Dr Jeanette Bugeja Inferrera Vella Bellizzi et (Rikors Maħluf Nru 1030/2006 TA) b'sentenza tas-7 ta' Lulju, 2017, f'liema kawża l- atturi kienu talbu l-likwidazzjoni u l-kundanna għall-ħlas ta' serviġi u spejjeż li huma inkorrew wara li daru b'Carmelina Avellino qabel din mietet. Jirriżulta li Carmelina Avellino kienet istitwiet legati favur is-soċjetà tal-MUSEUM u favur id-Dar tal-Provvidenza, u ma ħalliet ebda eredi skont il-liġi, iżda minflok istitwiet lin-nutar Bugeja Inferrera Vella Bellizzi bħala eżekutur testamentarju tagħha sabiex tieħu ħsieb tiddisponi mill-beni tat-testatriċi skont ix-xewqat tagħha wara Il-Qorti fid-deċiżjoni tagħha qieset li la Dr Michelle Scicluna Grech bħala Ekonomu ta' Monsinjur Arċisqof u lanqas Dr Bugeja Inferrera Vella Bellizzi bħala eżekutriċi testamentarja mhumiex leġittimi kontraditturi f'kawża fejn qiegħed jintalab il- ħlas ta' serviġi u dan stante li l-konvenuti ma jistgħux jitqiesu bħala eredi skont il-liġi. L-atturi in vista ta' din id-deċiżjoni, dehrilhom li l-kawża inkwistjoni kellha tiġi intaxxata fuq punt ta' liġi u mhux ad valorem, u dan minħabba li l-Qorti fid- deċiżjoni tagħha ma kkunsidratx jekk huma għandhomx jedd jitolbu l- likwidazzjoni u l-ħlas ta' serviġi jew le, iżda minflok tat deċiżjoni fuq punt ta' Qrati tal-Ġustizzja Paġna 7 minn 13 Rikors Maħluf Nru 733/2017 LM liġi, sabiex finalment ċaħdet it-talbiet kollha tal-atturi. Konsegwenza ta' dan l- atturi sostnew li t-taxxa inkwistjoni ma kellhiex tinħadem ad valorem. Il-konvenuti ma jqablux ma' dan u eċċepew illi l-atturi kienu speċifiċi fl- ammont li ppretendew li jiġi likwidat favur tagħhom fil-kawża ewlenija miftuħa minnhom, tant li fin-nota ta' sottomissjonijiet imressqa minnhom sostnew li kienu qegħdin jippretendu l-ħlas ta' €50,000 bħala kumpens għas- serviġi pprestati minnhom. Hu għalhekk, argumentaw il-konvenuti, li t-talbiet tal-atturi fil-kawża odjerna huma infondati kemm fil-fatt kif ukoll fid-dritt, u dana stante li mid-dispost tal-liġi joħroġ ċar li kawża għandha tiġi intaxxata fuq it-talbiet li jsiru fir-rikors promutur u mhux fuq l-eżitu tagħha. L-argument tal- konvenuti huwa li ladarba jirriżulta mit-talbiet fir-rikors promutur, li l-atturi kienu qegħdin jippretendu li jiġi likwidat kumpens favur tagħhom, dan il-fattur waħdu jitqies li hu biżżejjed biex it-taxxa tinħadem fuq il-valur pretiż mill- atturi, u hu għalkollox immaterjali li l-Qorti ddeċidiet li l-ebda kumpens m'għandu jitħallas lilhom mill-konvenuti indikati minnhom. Il-konvenuti argumentaw li għalhekk it-taxxa nħadmet b'mod korrett, ai termini tal- artikolu 14 tat-Tariffa E u l-artikolu 3 tat-Tariffa A tal-Kapitolu 12 tal-Liġijiet ta' Provi u riżultanzi Kontestwalment mar-rikors promutur l-atturi esebew kopja uffiċjali tat-taxxa fir-rigward tal-kawża Rikors Maħluf Nru 1030/2006 TA, fl-ismijiet Carmel Zammit Xuereb et vs. Dr Jeanette Bugeja Inferrera Vella Bellizzi et, minn fejn jirriżulta li d-drittijiet u spejjeż dovuti mill-atturi huma fis-somma ta' €3,352.10, id-drittijiet u spejjeż dovuta Paġna 8 minn 13 Qrati tal-Ġustizzja Rikors Maħluf Nru 733/2017 LM mill-konvenuta Dar tal-Provvidenza huma fis-somma ta' €1,889.18, filwaqt li d-drittijiet u spejjeż dovuta mill-esekutriċi konvenuta huma fis-somma ta' €2,666.03, u dan in vista tal-fatt li d-deċiżjoni tal-Qorti kienet li kull parti għandha tissoporta l-ispejjeż tagħha. L-esekutriċi konvenuta ppreżentat kopja tad-deċiżjoni tal-Qorti fl-ismijiet kwalità tagħha bħala esekutriċi testamentarja ta' Karmni sive Karmena Avellino, u l-Avukat Dr Michelle Scicluna Grech, Ekonomu tal-Arċisqof ta' Malta Amministratur tal-Beni tal-Entitajiet Ekkleżjastiċi ta' Malta għan-nom u fl- interess tad-Dar tal-Provvidenza, mogħtija fis-7 ta' Lulju, 2017.2 Fl-udjenza tad-19 ta' Settembru, 2018 xehed Emanuel Elsdon, Reġistratur tal- Qrati Ċivili u Tribunali3, li qal li t-taxxa fir-rigward tal-kawża inkwistjoni, li kienet tittratta talba għal-likwidazzjoni u kundanna għall-ħlas ta' serviġi, inħadmet fuq l-ammont ta' ħamsin elf Euro (€50,000), liema ammont ġie indikat mill-atturi stess fin-nota ta' osservazzjonijiet tagħhom. Konsiderazzjonijiet legali F'din il-kawża ta' ritassa, il-Qorti qiegħda tintalab tiddeċiedi dwar liema waħda mit-Tariffi stabbiliti fil-Kodiċi ta' Organizzazzjoni u Proċedura Ċivili għandha tiġi applikata, u dan wara li l-atturi ma qablux mat-taxxa ġudizzjarja li ġiet rilaxxata in segwitu għas-sentenza mogħtija mill-Prim Awla tal-Qorti Ċivili fis-7 38 tal-proċess. 47 tal-proċess. Qrati tal-Ġustizzja Paġna 9 minn 13 Rikors Maħluf Nru 733/2017 LM ta' Lulju, 2017, fl-ismijiet Carmel Zammit Xuereb et vs. Dr Jeanette Bugeja Inferrera Vella Bellizzi et (Rikors Maħluf Numru 1030/2006 TA). Dwar in-natura tat-talba tal-atturi f'kawża ta' ritassa bħalma hija l-proċedura odjerna, intqal hekk fis-sentenza fl- ismijiet Sapiano Felici et vs. Dr Albert Smiljanic et4: "… il-proċedura maħsuba biex wieħed jattakka taxxa ġudizzjarja għandha titqies bħala waħda speċjali li tirnexxi biss fejn u jekk kemm-il darba jintwera li jkun hemm ċirkostanzi xierqa li jwasslu lill-Qorti biex tordna lir-Reġistratur jerġa' jwettaq sewwa l-funzjoni tiegħu. Għall-kuntrarju ta' sentenza jew digriet, it-taxxa tal-ispejjeż ġudizzjarji mhijiex att tal-Qorti, imma att tar- Reġistratur. Bħala tali, l-azzjoni maħsuba biex tattakka taxxa bħal dik tista' titqies bħala waħda ta' stħarriġ ġudizzjarju fejn il-Qorti tgħarbel il-kriterji mħaddma mir-Reġistratur u tqishom fid-dawl tal-liġi fis-seħħ bla ma tgħaddi hi biex twettaq dik il-funzjoni. Huwa għalhekk li f'każ fejn parti jseħħilha turi raġunijiet tajba biex twaqqa' taxxa ġudizzjarja maħruġa mir-Reġistratur, il- Qorti tagħti ordni lill-istess Reġistratur biex jagħmel dik it-taxxa mill-ġdid." Fis-sentenza fl-ismijiet Lewis Zammit Xuereb vs. Avukat Dr Giuseppe V. Markham, il- Qorti irritjeniet illi f'kawża ta' ritassa, "… lill-Qorti jappartjeni biss il-konjizzjoni tal-kontroversji relattivi għat-taxxi magħmula mir-Reġistratur, meta tiġi mpunjata il- korrettezza tagħhom minn min ikollu interess." L-argument tal-atturi fil-kawża odjerna huwa li ladarba d-deċiżjoni tal-Qorti kienet limitata sabiex jiġi stabbilit jekk il-persuni li kontrihom saret il-kawża humiex leġittimi kontraditturi jew le, u ma ngħatat l-ebda deċiżjoni dwar il- pretensjoni tagħhom u kwindi ma ġie likwidat l-ebda ammont ta' kumpens li għandu jitħallas lilhom, it-taxxa m'għandhiex tinħadem ad valorem. ta' dan l-atturi jiċċitaw dak li jipprovdi l-artikolu 4(f)(3) tat-Tariffa A li japplika Qrati tal-Ġustizzja Paġna 10 minn 13 Rikors Maħluf Nru 733/2017 LM "… fi tmiem il-proċeduri l-valur jibqa' ma jiġix dikjarat jew mhux determinat mill-partijiet jew mill-imsemmija Qorti ..." Madanakollu l-konvenuti argumentaw li t-talbiet tal-atturi kienu ċari meta talbu lill-Qorti tillikwida l-ammont ta' kumpens li għandu jitħallas lilhom in vista tas-serviġi li huma jgħidu li pprestaw lid-defunta Carmelina Fenech tul is- snin, u għalhekk għandu japplika l-artikolu 3 tat-Tariffa A, li japplika meta jkun ġie ppreżentat rikors li jitlob deċiżjoni mill-Qorti, meta d-dritt tar-Reġistru jkun jista' jiġi ntaxxat fuq valur stabbilit jew fuq valur li jista' jiġi stabbilit skont il-liġi Il-konvenuti ċċitaw ukoll l-artikolu 14 tat-Tariffa E li huma jsostnu li japplika għas-sitwazzjoni odjerna, liema artiklu jistabbilixxi illi, "Meta dikjarazzjoni li jkun fiha deċiżjoni ta' xi punt ta' liġi jew ta' fatt, ikollha x'taqsam ma' valur determinat jew determinabbli skont il-liġi jew mill- proċess6, id-dritt relattivament għal dik id-deċiżjoni jkun intaxxat skont il- paragrafu 13, fuq il-valur hekk stabbilit." Il-Qorti tqis li l-artikolu 4(f)(3) tat-Tariffa A ma japplikax għall-kawża odjerna, u dan minħabba li f'dan il-każ ġie ddikjarat mill-atturi stess li l-pretensjoni tagħhom kienet għas-somma ta' €50,0007, u għalhekk mhux il-każ li jingħad illi l-valur ma ġiex iddikjarat jew determinat mill-partijiet fil-kawża. Fis-sentenza fl-ismijiet Francis u Rita konjugi Vella Bellizzi vs. Reġistratur tal-Qorti ta' Għawdex et8, intqal hekk fir-rigward tal-applikazzjoni tal-artikolu 14 tat- 7 Kif jirriżulta minn a fol. 146 tal-proċess allegat mal-atti ta' din il-kawża. 8 15.04.2009, Qorti tal-Maġistrati (Għawdex) Ġurisdizzjoni Superjuri. Qrati tal-Ġustizzja Paġna 11 minn 13 Rikors Maħluf Nru 733/2017 LM "Il-fatt li ma tkunx ingħatat sentenza fuq id-dikjarazzjoni ma jbiddel xejn. Il- kelma 'dikjarazzjoni' qiegħda tirreferi għat-talba li tkun saret fir-rikors ġuramentat jew talba rikonvenzjonali. Jidher li t-tassazzjoni tiġi regolata mit- talba. Il-fatt li skont dan il-paragrafu l-valur jista' jkun determinabbli mill- proċess, tirrifletti dak li qabel kienet tipprovdi għaliha l-ġurisprudenza fis-sens "… meta mill-massa litiġjuża jkun jidher x'kien il-valur in kontestazzjoni, it- taxxa għandha tiġi fuqu regolata, ċioe għandu jiġi studjat u eżaminat x'ikun l- oġġett tagħha. Minn dana jitnissel li l-eżami għandu jirraġġira ruħu dwar il- kumpless ta' dak li jkun in kontestazzjoni, jew tal-quod disputatume est, li jista' jiġi raġonevolment indott jew determinat minn dak li jkun jirriżulta waqt id-dibattitu u l-istess trattazzjoni tal-proċess." (Carmelo Barth vs Avukat Dr Giuseppe Guntrip et deċiża mill-Prim Awla tal-Qorti Ċivili fid-9 ta' Frar 1951 – Vol. Fil-każ in eżami, fin-nota ta' sottomissjonijiet il-konjugi Vella Bellizzi kienu ddikjaraw, fil-parti ntestata 'Likwidazzjoni tas-Serviġi' li l-ammont li kellu jitħallas bħala serviġi kien fis-somma ta' €301,928. Hekk per eżempju fil-kawża Lawrence Pace Moore vs l-Avukat Dottor Godfrey Zammit Giuliano Borg Zammit et deċiża fl-20 ta' Marzu 1989, il-Qorti kkonfermat li l-valur jista' jiġi stabbilit mill-massa litiġjuża u bbażat il-quantum fuq l-ammont tad-danni li ppretenda l-attur fil-mandat ta' sekwestru pendenti l-kawża." Fid-dawl tad-dispożizzjonijiet tal-liġi kif ukoll tal-insenjamenti ġurisprudenzjali ċċitati, il-Qorti hija tal-fehma li t-taxxa fir-rigward tal-kawża Rikors Maħluf Nru 1030/2006 TA inħadmet b'mod korrett fuq il-valur ta' €50,000 li jirriżulta li kien il-valur mogħti mill-atturi għall-pretensjoni tagħhom. Għaldaqstant għar-raġunijiet hawn fuq mogħtija, il-Qorti qiegħda taqta' u tiddeċiedi din il-kawża kif ġej: Tilqa' l-eċċezzjonijiet tal-konvenuti; Tiċħad it-talbiet tal-atturi. Qrati tal-Ġustizzja Paġna 12 minn 13 Rikors Maħluf Nru 733/2017 LM Bl-ispejjeż ta' din il-proċedura a karigu tal-atturi. Qrati tal-Ġustizzja Paġna 13 minn 13